Source: https://www.teplice.sk/oznamy/oznamenie-o-zacati-konania-o-odstraneni-stavby-a-o-nariadeni-ustneho-pojednavania.html
Timestamp: 2019-02-19 22:52:12+00:00
Document Index: 1510833

Matched Legal Cases: ['§ 18', '§ 2', '§ 117', '§ 61', '§ 88', '§ 61', '§ 61']

Oznámenie o začatí konania o odstránení stavby a o nariadení ústneho pojednávania
Vlastník stavby Hotel Panoráma Trenčianske Teplice s.r.o., Šrobárova 27/203, 914 51 Trenčianske Teplice v zastúpení ERGAstav s.r.o., konateľ Ing. Mário Klopan podal dňa 28.9. 2018 žiadosť o odstránenie stavby so súpisným číslom 203, ktorá je postavená na pozemku parcela registra „C“ č. 44/1 v katastrálnom území Trenčianske Teplice a evidovaná na liste vlastníctva č. 2411 ako „Rodinný dom“ (ďalej len „stavba“). Uvedenými dňom bolo v zmysle § 18 ods. 3 zákona č. 71/1967 Zb. o správnom poriadku (správny poriadok) v platnom znení začaté konanie o odstránení stavby.
Mesto Trenčianske Teplice ako orgán štátnej správy na úseku územného plánovania a stavebného poriadku podľa čl. I, § 2 ods. e) zákona č. 416/2001 Z.z. o prechode niektorých pôsobností z orgánov štátnej správy na obce a vyššie územné celky v platnom znení a ako príslušný stavebný úrad (ďalej len „stavebný úrad“) podľa § 117 ods. 1. zákona č. 50/1976 Zb. o územnom plánovaní a stavebnom poriadku (ďalej len „stavebný zákon“) v platnom znení podľa § 61 ods. 1 v spojení s § 88 a 90 ods. 1 stavebného zákona oznamuje začatie konania o odstránení stavby dotknutým orgánom a podľa § 61 ods. 4 stavebného zákona oznamuje začatie účastníkom konania verejnou vyhláškou účastníkom konania a súčasne na prerokovanie žiadosti podľa § 61 ods. 3 stavebného zákona nariaďuje ústne pojednávanie spojené s miestnym zisťovaním na deň :
25. októbra 2018 (štvrtok), o 14,30 hod.,
účastníkov konania na recepcii hotela Panoráma ulica Nádražná č. 11 v Trenčianskych Tepliciach.
Do podkladov pre rozhodnutie možno nahliadnuť pred dňom ústneho pojednávania na stavebnom úrade pondelok, od 8.00 do 16.00 hod., stredu až do 17.00 hod. a v piatok do 15.00 hod. a pri ústnom pojednávaní. Obedná prestávka v trvaní 0,5 hod je v časovom rozmedzí od 12.00 do 13.00 hod. Návštevu odporúčame vopred telefonicky resp. emailom dohodnúť.
Vlastník stavby ku dňu ústneho pojednávania pripraví stanoviská správcov verejných sietí, na ktoré je odstraňovaná stavba napojená a dotknutých orgánov.